 Azam itakwenda katika mchezo huo ikiwa na ushindi wa nyumbani wa mabao 2-1 waliopata katika mchezo wa kwanza uliochezwa mwishoni mwa wiki iliyopita kwenye uwanja wa Azam Complex, Chamazi.Akizungumza na gazeti hili hivi karibuni, Singano alisema anaamini kikosi chao ni kizuri hivyo ni lazima watakwenda kupambana kwa kuzingatia maagizo ya kocha wao Stewart Hall ili kufanya vyema.“Tunashukuru kwa kupata ushindi wa nyumbani, tunajipanga ili katika mchezo wa marudiano tukafanye kweli, tutapambana kwa nguvu zetu kwa ajili ya kufika hatua nyingine,” alisema.Singano alihusika katika ushindi wa mchezo uliopita baada ya kutoa pasi ya bao la kwanza lililofungwa na Farid Mussa na yeye akipatiwa pasi na Farid na kufunga bao la pili la ushindi.Azam FC inatakiwa ipate sare ya aina yoyote au ushindi ili iweze kusonga mbele kwa raundi ya mwisho ya mtoano kwa kukipiga na timu iliyoteremka kutoka Ligi ya Mabingwa Afrika na mshindi wa jumla atasonga mbele kwa hatua ya makundi.